|  |  |
| --- | --- |
| FFOs medlemsorganisasjoner |  |
|   |  |
|  |  |
|   |  |
|  | Vår fil: B17-ÅTS008-Invitasjon  |
|  | Vårt Arkiv: 011 |
|  | Saksbehandler: Åsta Tale Strand |

 Oslo 6. mars 2017

**Valg av hovedstyre og valgkomité på FFOs Kongress 25.-26. november 2017**

FFOs Kongress skal holdes 25. – 26. november 2017 og kongressen skal velge hovedstyre og valgkomite. Medlemsorganisasjonene inviteres til å komme med forslag til kandidater innen

*1. mai 2017.*

Til hovedstyret skal det velges leder, 1. nestleder, 2. nestleder og ni styremedlemmer. Til valgkomiteen skal det velges leder og fire medlemmer. Alle medlemmene i FFOs hovedstyre og FFOs valgkomite er på valg.

**10-årsregelen**

I vedtektsendring på FFOs Kongress i 2013 ble denne formuleringen tatt inn: «Ingen person kan uten opphold ha ulike tillitsverv i FFO nasjonalt i mer enn 10 år». Den vedlagte oversikten viser derfor hvor lenge medlemmene i dagens hovedstyre har sittet i sine verv.

10-årsregelen i FFO medfører denne gangen at verken styreleder eller 1. nestleder kan gjenvelges av FFOs Kongress. Det er derfor viktig at organisasjonene ser etter kandidater som også kan kle lederposisjonene i FFO.

**Kvalifikasjoner**

Det trengs kandidater som evner å se ut over egen gruppe men samtidig er godt forankret i egen organisasjon. Evne til å samle ulike interesser er en viktig egenskap.

For å fylle FFOs rolle som interessepolitisk aktør, trenger vi et hovedstyre med god og allsidig kompetanse. Valgkomiteen er avhengig av at eierorganisasjonene arbeider grundig med å fremme forslag på gode kandidater til både hovedstyre og valgkomite.

**Hvem kan foreslå?**

Det er organisasjonene nasjonalt som kan foreslå kandidater til verv i FFO nasjonalt.

Nåværende hovedstyremedlemmer som ønsker gjenvalg, må foreslås på nytt av organisasjonene de representerer. Valgkomiteen spør ikke hovedstyrets medlemmer om gjenvalg uten at de foreslås fra sine respektive organisasjoner.

Den som foreslås som kandidat må ha gitt sitt samtykke til nomineringen. Vi ønsker også at det sammen med forslaget gis en kort presentasjon av kandidaten og hvilke verv kandidaten stiller seg til disposisjon for. Vi ber organisasjonene om å bruke vedlagte forslagsskjema.

Forslag fra organisasjonene sendes FFOs valgkomiteinnen 1. mai 2017.

*E-post: Mariboesgt. 13, 0183 Oslo*. E-post: asta.tale.strand@ffo.no

Med vennlig hilsen

**FFOs valgkomite**

 

Arne-Ketil Hafstad/s Lilly Ann Elvestad

leder generalsekretær

Vedlegg:

* Forslagsskjema
* Oversikt over sammensetningen av FFOs hovedstyre og valgkomite
* Adresseliste for valgkomiteen
* Hovedstyrets myndighet